《紫阳山中徐步》
明代·孙一元

穷壑卧孤松，寒风生杖屦。
幽人独往来，鸟哢自成句。
因山剩得秋，欣然有余趣。
片雨弄江光，孤云起江树。
望中水似天，啸坐渔舟去。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。